กรมส่งเสริมการค้าต่างประเทศ ชี้ช่องส่งออกมันสำปะหลัง โดยเฉพาะตลาดมันเส้นในจีนที่ยังต้องการมากทำแอลกอฮอล์
นายกีรติ รัชโน อธิบดีกรมการค้าต่างประเทศ กล่าวว่า ตัวเลขจากสำนักงานเศรษฐกิจการเกษตร ปี 2563/2564 นี้ ผลผลิตมันสำปะหลังของไทย มี 28.9 ล้านตัน เพิ่มขึ้นจากปีก่อน เกือบ 6% แต่ยังไม่เพียงพอ ยังต้องมีการนำเข้าหัวมันสดจากประเทศเพื่อนบ้านมาแปรรูป ซึ่งขณะนี้นี้แนวโน้มราคามันสำปะหลังสูงขึ้น ด้วยความต้องการมันสำปะหลังที่ยังคงมีต่อเนื่อง โดยเฉพาะตลาดมันเส้น ที่ส่วนใหญ่ไทยส่งไปประเทศจีน และจีนนำไปทำแอลกอฮอล์ ซึ่งขณะนี้ราคาแอลกอฮอล์สูงขึ้นจึงกลายเป็นดัชนีส่งมันเส้นให้ปรับตัวขึ้นด้วย แม้ปีนี้จะเกิดสถานการณ์แพร่ระบาดโรคโควิด-19 ทำให้ไม่สามารถออกไปทำการกิจกรรมการตลาดในหลายประเทศได้เหมือนปกติ แต่ยังไม่หยุดทำการขยายตลาดและทำโปรโมชั่น โดยหันมาทำการสื่อสารการตลาดแบบออนไลน์แทน เน้นสื่อสารให้เห็นถึงคุณประโยชน์ของมันสำปะหลังของไทยไปยังต่างประเทศ และเตรียมจัดประชุมกับนักธุรกิจผู้ประกอบการส่งออกผ่าน ZooM อย่างไรก็ตาม หากผู้ประกอบการต้องการปรึกษาหรือขอคำแนะนำ จากกรมการค้าต่างประเทศ สามารถติดต่อได้ทางสาย 1385